paragraph_text: Podsavezna nogometna liga NP Osijek se od sezone 1954./55. je bila podjeljena u dvije skupine: pokrajinsku i gradsku ligu. Posljednjeplasirani klubovi su bili relegirani u gradsku ligu 2. razred. Prvak Podsaveza je dobijen turnirom između dva prvoplasirana kluba iz podsavezne grupe i prvoplasiranog iz gradske lige, te je prvak podsaveza sudjelovao u kvalifikacijama za ulazak u viši rang (2. saveznu ligu). Zbog osnivanja Slavonske nogometne zone, pored prvaka, u nju se plasirala i drugoplasirana momčad.